吕殊
别荆州诸友
荆州三度别，此别犹酸冷。
蒹葭逐岸靡，烟雨隔林迥。
去棹行且留，离觞醉还醒。
缅怀荆州士，秸立霜毛整。
爽信何由人，班班纷脱颖。
况是清俊流，魁然挈裘领。
相逢名教乐，殊忘旧机境。
草木臭味同，何庸绝畦町。
虎豹识避就，宁忍覆陷阱。
人情不尽远，颇谅心耿耿。
眼底绝荆榛，夙生独何幸。
时恨多旷违，赧容多而颈。
分袂复自兹，深渊惜断绠。
断绠无续期，分袂有时并。
但原各自珍，时当动深省。
一篑会成山，九仞犹弃井。
要令百炼金，清莹无留矿。
大哉乾坤内，吾道相与命。